pythainlp/thailaw-v1.0 huggingface dataset:
คําสั่งกรมบังคับคดี

ที่ 713 / 2561

เรื่อง การพิจารณาเหตุอันสมควรที่อาจเป็นประโยชน์แก่การขอประนอมหนี้ ตามมาตรา 63 แห่งพระราชบัญญัติล้มละลาย พุทธศักราช 2483

-------------------------------------

          เพื่อให้การปฏิบัติงานในหน้าที่ของเจ้าพนักงานพิทักษ์ทรัพย์เกี่ยวกับการพิจารณาเหตุ อันสมควรที่อาจเป็นประโยชน์แก่การขอประนอมหนี้ ตามมาตรา 63 แห่งพระราชบัญญัติล้มละลาย พุทธศักราช 2483 แก้ไขเพิ่มเติมโดยพระราชบัญญัติล้มละลาย (ฉบับที่ 10) พ.ศ. 2561 เป็นไป โดยเรียบร้อย เหมาะสม และเป็นแนวทางเดียวกัน อันจะทําให้คดีล้มละลายดําเนินไปอย่างมีประสิทธิภาพ เป็นประโยชน์แก่ราชการและประชาชน อาศัยอํานาจตามความในมาตรา 32 แห่งพระราชบัญญัติระเบียบ บริหารราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 จึงมีคําสั่งดังต่อไปนี้


ข้อ ๑ คําสั่งนี้ให้ใช้บังคับกับคดีล้มละลายที่ยื่นฟ้อง ตั้งแต่วันที่พระราชบัญญัติล้มละลาย (ฉบับที่ 10) พ.ศ. 2561 มีผลใช้บังคับ คือวันที่ 3 มีนาคม พ.ศ. 2561 เป็นต้นไป 


ข้อ ๒ กรณีที่มีทรัพย์สินของลูกหนี้อยู่ระหว่างการจําหน่าย การยื่นคําขอประนอมหนี้ หลังล้มละลายไม่เป็นเหตุให้เลื่อน หรืองดการจําหน่าย เว้นแต่กรณีมีเหตุอันสมควรที่อาจเป็นประโยชน์แก่ การขอประนอมหนี้ คือ

          2.1 ทรัพย์สินเป็นทรัพย์หลักประกันของเจ้าหนี้ คําขอประนอมหนี้ต้องระบุการจัดการ กับทรัพย์สินอันเป็นหลักประกันไว้โดยเฉพาะซึ่งเป็นเหตุให้เจ้าพนักงานพิทักษ์ทรัพย์ไม่ต้องจําหน่ายทรัพย์ หลักประกันนั้น โดยคําขอประนอมหนี้ต้องไม่มีเหตุที่จะทําให้ศาลมีคําสั่งไม่เห็นชอบด้วยการประนอมหนี้ ตามมาตรา 53 และได้รับความยินยอมเป็นหนังสือจากเจ้าหนี้มีประกันนั้น

          2.2 ทรัพย์สินไม่มีภาระผูกพัน คําขอประนอมหนี้ต้องระบุการจัดการกับทรัพย์สินนั้น ไว้โดยเฉพาะซึ่งเป็นเหตุให้เจ้าพนักงานพิทักษ์ทรัพย์ไม่ต้องจําหน่ายทรัพย์สินนั้น โดยคําขอประนอมหนี้ ต้องไม่มีเหตุที่จะทําให้ศาลมีคําสั่งไม่เห็นชอบด้วยการประนอมหนี้ตามมาตรา 53 และได้รับความยินยอม เป็นหนังสือจากกรรมการเจ้าหนี้ทุกราย เว้นแต่คดีที่ไม่มีกรรมเจ้าหนี้ให้ได้รับความยินยอมเป็นหนังสือจาก เจ้าหนี้ผู้เป็นโจทก์

          2.3 เหตุอันสมควรอื่นๆ


ข้อ ๓ ในการพิจารณาเหตุอันสมควรและมีคําสั่งให้เลื่อนหรืองดการจําหน่ายทรัพย์สิน ให้เจ้าพนักงานพิทักษ์ทรัพย์ ดังต่อไปนี้เป็นผู้พิจารณาและมีคําสั่ง

          3.1 ราคาประเมินทรัพย์สินของเจ้าพนักงานพิทักษ์ทรัพย์ หรือเจ้าพนักงานบังคับคดี ขอเลื่อนหรืองดการจําหน่ายไม่ถึงห้าสิบล้านบาทให้เจ้าพนักงานพิทักษ์ทรัพย์ระดับผู้อํานวยการกอง เป็นผู้พิจารณาและมีคําสั่ง

          3.2 ราคาประเมินทรัพย์สินของเจ้าพนักงานพิทักษ์ทรัพย์ หรือเจ้าพนักงานบังคับคดี ที่ขอเลื่อนหรืองดการจําหน่ายตั้งแต่ห้าสิบล้านบาทให้เจ้าพนักงานพิทักษ์ทรัพย์ระดับอธิบดีหรือรองอธิบดี ผู้ได้รับมอบหมายเป็นผู้พิจารณาและมีคําสั่ง

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม -                                                                                          สั่ง ณ วันที่ 16 ตุลาคม พ.ศ. 2561

 

                                                                                         (ลงชื่อ) รื่นวดี สุวรรณมงคล

                                                                                               (นางสาวนวดี สุวรรณมงคล)

                                                                                                     อธิบดีกรมบังคับคดี
คําสั่งกรมบังคับคดี

ที่ 682/2561

เรื่อง ยกเลิกและมอบหมายให้ข้าราชการปฏิบัติหน้าที่ในคณะกรรมการกําหนดราคาทรัพย์ ตามกฎกระทรวง กําหนดหลักเกณฑ์ วิธีการ และเงื่อนไขในการขายทอดตลาด พ.ศ. 2559

-------------------------------

          อนุสนธิคําสั่งกรมบังคับคดี ที่ 142/2559 เรื่อง มอบหมายให้ข้าราชการปฏิบัติหน้าที่ ในคณะกรรมการกําหนดราคาทรัพย์ ตามกฎกระทรวงกําหนดหลักเกณฑ์ วิธีการ และเงื่อนไขในการ ขายทอดตลาด พ.ศ. 2559 ลงวันที่ 14 มีนาคม 2559 และคําสั่งกรมบังคับคดี ที่ 228/2561 เรื่อง ยกเลิก และมอบหมายให้ข้าราชการปฏิบัติหน้าที่ในคณะกรรมการกําหนดราคาทรัพย์ตามกฎกระทรวงกําหนด หลักเกณฑ์ วิธีการ และเงื่อนไขในการขายทอดตลาด พ.ศ. 2559 ลงวันที่ 30 มีนาคม 2561 นั้น

          เพื่อให้การดําเนินการดังกล่าวเป็นไปโดยความเรียบร้อย เหมาะสม และมีประสิทธิภาพ อาศัย อํานาจตามความในมาตรา 32 แห่งพระราชบัญญัติระเบียบบริหารราชการแผ่นดิน พ.ศ. 2534 ประกอบกับ ความในข้อ 11 ของกฎกระทรวงกําหนดหลักเกณฑ์ วิธีการ และเงื่อนไขในการขายทอดตลาด พ.ศ. 2559 จึงมี คําสั่งดังต่อไปนี้


ข้อ ๑ ให้ยกเลิกความในข้อ 1 ข้อ 2 และ ข้อ 3 ของคําสั่งกรมบังคับคดี ที่ 142/2559 เรื่อง มอบหมายให้ข้าราชการปฏิบัติหน้าที่ในคณะกรรมการกําหนดราคาทรัพย์ ตามกฎกระทรวงกําหนด หลักเกณฑ์ วิธีการ และเงื่อนไขในการขายทอดตลาด พ.ศ. 2559 ลงวันที่ 14 มีนาคม 2559 


ข้อ ๒ ให้ยกเลิกคําสั่งกรมบังคับคดี ที่ 228/2561 เรื่อง ยกเลิกและมอบหมายให้ข้าราชการ ปฏิบัติหน้าที่ในคณะกรรมการกําหนดราคาทรัพย์ตามกฎกระทรวงกําหนดหลักเกณฑ์ วิธีการ และเงื่อนไข ในการขายทอดตลาด พ.ศ. 2559 ลงวันที่ 30 มีนาคม 2561 


ข้อ ๓ มอบหมายให้ข้าราชการปฏิบัติหน้าที่ ดังนี้

          3.1 ให้ นางทัศนีย์ เปาอินทร์ ผู้ตรวจราชการกรม ปฏิบัติราชการในฐานะประธาน กรรมการ คณะกรรมการกําหนดราคาทรัพย์ในเขตกรุงเทพมหานคร

          3.2 ให้ นางสาวนภัสวรรณ สันติสุข ผู้เชี่ยวชาญเฉพาะด้านการบังคับคดีล้มละลาย ปฏิบัติราชการในฐานะกรรมการ คณะกรรมการกําหนดราคาทรัพย์ในเขตกรุงเทพมหานคร

          3.3 ให้ นางชนิดา เพชรโปร์ ผู้เชี่ยวชาญเฉพาะด้านการบังคับคดีแพ่ง ปฏิบัติราชการ คณะกรรมการกําหนดราคาทรัพย์ในเขตกรุงเทพมหานคร 


ข้อ ๔ ให้ผู้ที่ได้รับมอบหมายปฏิบัติหน้าที่และดําเนินการตามข้อ 6 ของคําสั่งกรมบังคับคดี ที่ 142/2559 ลงวันที่ 14 มีนาคม 2559

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                          สั่ง ณ วันที่ 3 ตุลาคม พ.ศ. 2561

 

                                                                                         (ลงชื่อ)  รื่นวดี สุวรรณมงคล

                                                                                         (นางสาวรื่นวดี สุวรรณมงคล)

                                                                                                 อธิบดีกรมบังคับคดี
คําสั่งกรมบังคับคดี

ที่ 619/2561

เรื่อง การประกาศโฆษณาค่าสั่งหรือคําพิพากษาศาลในคดีล้มละลาย

-------------------------------------

          เพื่อให้การปฏิบัติหน้าที่เกี่ยวกับการประกาศคําสั่ง หรือคําพิพากษาของศาลในกระบวน พิจารณาคดีล้มละลาย ที่กฎหมายกําหนดให้เจ้าพนักงานพิทักษ์ทรัพย์โฆษณาในราชกิจจานุเบกษา และการลง ประกาศโฆษณาทางสื่ออิเล็กทรอนิกส์สาธารณะอื่นใด ตามที่อธิบดีกรมบังคับคดีประกาศกําหนด เป็นไปด้วย ความเรียบร้อย รวดเร็ว ถูกต้อง มีประสิทธิภาพ และเป็นไปในแนวทางเดียวกัน อาศัยอํานาจตามความใน มาตรา 32 แห่งพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2548 และมาตรา 6 แห่งพระราชบัญญัติล้มละลาย พุทธศักราช 2483 จึงให้ถือปฏิบัติดังต่อไปนี้


ข้อ ๑ ให้กลุ่มจัดการกลางด้านล้มละลาย (ศูนย์บังคับคดีล้มละลายส่วนหน้า) สํานักงาน เลขานุการกรมทําหน้าที่บันทึกข้อมูลคดีล้มละลายที่ได้รับจากศาลล้มละลายกลางลงในระบบบังคับคดี ล้มละลายอิเล็กทรอนิกส์ และให้สํานักงานเลขานุการกรมมีหน้าที่ในการดําเนินการประกาศโฆษณาคําสั่ง หรือ คําพิพากษาของศาลในกระบวนพิจารณาคดีล้มละลายที่กฎหมายกําหนดให้เจ้าพนักงานพิทักษ์ทรัพย์โฆษณา ในราชกิจจานุเบกษา ตามพระราชบัญญัติล้มละลาย พุทธศักราช 2483 รวมทั้งการลงประกาศโฆษณา ในเว็บไซต์กรมบังคับคดี (http://www.led.go.th) ตามประกาศอธิบดีกรมบังคับคดี เรื่อง กําหนดสื่อ อิเล็กทรอนิกส์สาธารณะเพื่อโฆษณาคําสั่งหรือคําพิพากษาของศาลหรือประกาศหรือคําสั่งเจ้าพนักงาน พิทักษ์ทรัพย์ในคดีล้มละลาย


ข้อ ๒ การลงนามในประกาศโฆษณาคําสั่ง หรือคําพิพากษาของศาลตามข้อ 1 ให้หัวหน้า ฝ่ายคําคู่ความ หัวหน้างานสารบรรณ หรือผู้ที่ได้รับมอบหมายจากเจ้าพนักงานพิทักษ์ทรัพย์ให้ปฏิบัติการแทน เป็นผู้ลงนามในประกาศ


ข้อ ๓ คําสั่งนี้ให้ใช้กับคดีล้มละลายที่ปฏิบัติงานในระบบบังคับคดีล้มละลายอิเล็กทรอนิกส์ ซึ่งกลุ่มจัดการกลางด้านล้มละลาย (ศูนย์บังคับคดีล้มละลายส่วนหน้า) ได้รับคําสั่งหรือคําพิพากษา ของศาลนับแต่วันที่ 19 กันยายน 2561 และเป็นคดีเรื่องที่ 2710/2559 เป็นต้นไป

          บรรดาคําสั่ง ระเบียบ แนวปฏิบัติ หรือหนังสือเวียนใดที่ขัดหรือแย้งกับคําสั่งนี้ ให้ใช้คําสั่งนี้แทน

          ทั้งนี้ ให้ถือปฏิบัติตั้งแต่วันที่ 19 กันยายน 2561


ผู้มีอํานาจลงนาม -                                                                                          สั่ง ณ วันที่ 14 เดือน กันยายน พ.ศ. 2561

 

                                                                                         (ลงชื่อ)  รื่นวดี สุวรรณมงคล

                                                                                         (นางสาวรื่นวดี สุวรรณมงคล)

                                                                                                อธิบดีกรมบังคับคดี
คําสั่งกรมบังคับคดี

ที่ 443/2561

เรื่อง การปฏิบัติราชการของกองบังคับคดีล้มละลาย

----------------------------

          เพื่อให้การปฏิบัติงานของเจ้าพนักงานพิทักษ์ทรัพย์ ด้านการบังคับคดีล้มละลาย เป็นไป ด้วยความเรียบร้อย รวดเร็ว เหมาะสม มีประสิทธิภาพ และเป็นไปในแนวทางเดียวกัน อาศัยอํานาจตามความ ในมาตรา 32 แห่งพระราชบัญญัติระเบียบบริหารราชการแผ่นดิน (ฉบับที่ 5) พ.ศ.2545 และกฎกระทรวงแบ่งส่วน ราชการกรมบังคับคดี กระทรวงยุติธรรม พ.ศ. 2561 ลงวันที่ 16 พฤษภาคม 2561 กําหนดให้กองบังคับคดี ล้มละลาย 1-6 มีอํานาจและหน้าที่ดําเนินการเกี่ยวกับการบังคับคดีล้มละลายตามกฎหมายว่าด้วยล้มละลาย จึงมี คําสั่งดังต่อไปนี้


ข้อ ๑ ให้ยกเลิกคําสั่งกรมบังคับคดีดังต่อไปนี้

          1.1 คําสั่งกรมบังคับคดีที่ 109/2551 ลงวันที่ 11 มีนาคม 2551 เรื่อง การปฏิบัติ ราชการกรมบังคับคดี

          1.2 คําสั่งกรมบังคับคดีที่ 70/2551 ลงวันที่ 29 มกราคม 2561 เรื่อง การปรับปรุง และกําหนดภารกิจงานของกองบังคับคดีล้มละลาย 6

          1.3 หนังสือเวียนกรมบังคับคดีที่ ยธ 0511/ว 2 ลงวันที่ 31 มกราคม 2561 เรื่อง การปฏิบัติงานสํานวนคดีล้มละลาย


ข้อ ๒ ให้บรรดาสํานวนคดีล้มละลายซึ่งได้รับคําสั่งพิทักษ์ทรัพย์เด็ดขาด คําสั่งพิทักษ์ทรัพย์ ชั่วคราว คําพิพากษาให้จัดการทรัพย์มรดก คําสั่งพิทักษ์ทรัพย์เด็ดขาดและจัดการทรัพย์มรดก ซึ่งกลุ่มจัดการกลาง ด้านล้มละลาย (ศูนย์บังคับคดีล้มละลายส่วนหน้า) ได้รับจากศาลล้มละลายกลาง ตั้งแต่วันที่ 1 กรกฎาคม 2561 อยู่ในความรับผิดชอบของกองบังคับคดีล้มละลาย 1-6 ด้วยการจ่ายสํานวนคดีผ่านระบบอิเล็กทรอนิกส์ซึ่งจะจ่าย สํานวน ให้กับกองบังคับคดีล้มละลาย 1-6 กลุ่มงาน และเจ้าพนักงานพิทักษ์ทรัพย์โดยอัตโนมัติ (RANDOM) เว้นแต่ผู้อํานวยการกองบังคับคดีล้มละลาย 1-6 พิจารณาแล้วมีเหตุสมควร ให้ผู้อํานวยการมีอํานาจในการ มอบหมายเจ้าพนักงานพิทักษ์ทรัพย์ผู้ใดเป็นผู้รับผิดชอบก็ได้


ข้อ ๓ สํานวนคดีล้มละลายที่ค้างดําเนินการ ณ กองบังคับคดีล้มละลาย 1-6 อยู่ก่อน วันที่ 1 กรกฎาคม 2561 ให้กองบังคับคดีล้มละลายนั้น ๆ รับผิดชอบดําเนินการต่อไปจนเสร็จสิ้น รวมถึงคดี ล้มละลายที่มีคําสั่งให้ปิดคดีแล้ว หากมีกรณีที่จะต้องเปิดคดีขึ้นใหม่ ให้กองบังคับคดีล้มละลายเดิม เป็นผู้รับผิดชอบดําเนินการต่อไป

          ทั้งนี้ ตั้งแต่ ตั้งแต่วันที่ 1 กรกฎาคม 2560 เป็นต้นไป


ผู้มีอํานาจลงนาม -                                                                                          สั่ง ณ วันที่ 29 มิถุนายน 2561

 

                                                                                         (นางสาวรื่นวดี สุวรรณมงคล)

                                                                                                อธิบดีกรมบังคับคดี
คําสั่งกรมบังคับคดี

ที่ 270/2561

เรื่อง การจัดส่งหนังสือราชการทางอิเล็กทรอนิกส์

---------------------------------

          ตามระเบียบสํานักนายกรัฐมนตรีว่าด้วยงานสารบรรณ พ.ศ. 2526 และที่แก้ไขเพิ่มเติม (ฉบับที่ 2) พ.ศ. 2548 ข้อ 29 กําหนดให้การติดต่อราชการโดยหนังสือสามารถดําเนินการด้วยระบบ สารบรรณอิเล็กทรอนิกส์ได้ นั้น

          เพื่อให้การติดต่อราชการเกี่ยวกับการรับ - ส่งหนังสือราชการภายในกรมบังคับคดีที่ไม่เกี่ยวกับงานคดี เป็นไปโดยสะดวก รวดเร็ว ประหยัด อาศัยอํานาจตามความในมาตรา 32 แห่งพระราชบัญญัติระเบียบ บริหารราชการแผ่นดิน พ.ศ. 2534 และที่แก้ไขเพิ่มเติม จึงมีคําสั่งดังต่อไปนี้ 


ข้อ ๑ การจัดส่งหนังสือราชการทางอิเล็กทรอนิกส์หมายความถึง การจัดส่งหนังสือราชการ ผ่านทางระบบสารบรรณอิเล็กทรอนิกส์ และการจัดส่งหนังสือราชการผ่านทางจดหมายอิเล็กทรอนิกส์


ข้อ ๒ ในการจัดทําหนังสือราชการเป็นเอกสาร ให้เจ้าของเรื่องจัดทําเอกสารเพียงฉบับเดียวไม่ต้องมีสําเนาเอกสาร


ข้อ ๓ ในการส่งหนังสือราชการซึ่งเป็นเรื่องที่ผู้รับจะต้องมีการพิจารณาอนุมัติ อนุญาต หรือ ดําเนินการต่อ ให้เจ้าของเรื่องสแกนหนังสือเพื่อจัดส่งและเก็บเป็นสําเนาในระบบสารบรรณอิเล็กทรอนิกส์ แล้วส่งต้นฉบับหนังสือพร้อมเอกสารที่เกี่ยวข้องให้ผู้รับต่อไป


ข้อ ๔ ในการส่งหนังสือราชการซึ่งเป็นเรื่องแจ้งให้ผู้รับทราบ ปฏิบัติ ให้เจ้าของเรื่องจัดส่งทาง ระบบสารบรรณอิเล็กทรอนิกส์พร้อมแนบไฟล์เอกสาร โดยไม่ต้องส่งต้นฉบับหนังสือไปยังผู้รับ 


ข้อ ๕ ในการส่งหนังสือราชการซึ่งเป็นเรื่องแจ้งให้ผู้รับหลายหน่วยงานทราบ ปฏิบัติ ให้เจ้าของเรื่อง สแกนหนังสือจัดส่งทางระบบสารบรรณอิเล็กทรอนิกส์ ให้ศูนย์เทคโนโลยีสารสนเทศและการสื่อสารแจ้งเวียน ในอินทราเน็ต หัวข้อ “คําสั่งเร่งด่วนแจ้งหน่วยงานในสังกัดกรมบังคับคดีทั่วประเทศ 


ข้อ ๖ ในการสอบถามความประสงค์ หรือการสํารวจข้อมูลต่าง ๆ ให้จัดทําในรูปแบบ Google Formหรือ QR Code เพื่อให้เจ้าของเรื่องสามารถประมวลผลได้ทันที


ข้อ ๗ ในกรณีที่ไม่มีความจําเป็นต้องทําเป็นหนังสือ ให้เจ้าของเรื่องเขียนข้อความส่งทางจดหมาย อิเล็กทรอนิกส์ (e - mail) ภาครัฐ ไปยัง e-mail กลางของหน่วยงานนั้น ๆ 


ข้อ ๘ ในการรับหนังสือหรือข้อความทางจดหมายอิเล็กทรอนิกส์ (e - mail) ภาครัฐ ให้ผู้รับแจ้ง ตอบการรับหนังสือหรือข้อความนั้นด้วย และหากมีการโต้ตอบเกี่ยวกับเรื่องนั้น ๆ ให้ใช้จดหมายอิเล็กทรอนิกส์(e-mail) เติม

          ทั้งนี้ ตั้งแต่วันที่ 1 มิถุนายน 2561 เป็นต้นไป


ผู้มีอํานาจลงนาม -                                                                                          สั่ง ณ วันที่ 23 เมษายน พ.ศ. 2561

 

                                                                                         (ลงชื่อ) นางสาวรื่นวดี สุวรรณมงคล

                                                                                         (นางสาวรื่นวดี สุวรรณมงคล)

                                                                                                  อธิบดีกรมบังคับคดี
คํากรมบังคับคดี

ที่ 196 /2561

เรื่อง การหักเงินค่าธรรมเนียมในการบังคับคดี

---------------------------------

          เพื่อให้การปฏิบัติหน้าที่ตามข้อบังคับกระทรวงการคลังว่าด้วยการหักเงินค่าธรรมเนียมในการ บังคับคดี พ.ศ. 2561 และระเบียบกระทรวงการคลังว่าด้วยการจ่ายเงินค่าใช้จ่ายในการดําเนินงานบังคับคดี พ.ศ. 2561 เป็นไปด้วยความเรียบร้อย ถูกต้อง ทั้งนี้ ตั้งแต่วันที่ 15 มีนาคม 2561 จนถึงสิ้นปีงบประมาณ พ.ศ.2562 จึงให้ถือปฏิบัติดังต่อไปนี้


ข้อ ๑ ให้ส่วนราชการทั้งส่วนกลางและส่วนภูมิภาค ก่อนนําเงินค่าธรรมเนียมในการบังคับคดี ส่งเป็นรายได้แผ่นดิน ให้หักเงินดังกล่าวในอัตราร้อยละ ไว้เป็นค่าใช้จ่ายในการดําเนินงานบังคับคดี โดยให้นําเงินฝากคลัง ชื่อบัญชี “บัญชีเงินฝากค่าใช้จ่ายในการดําเนินงานบังคับคดี ของกองบริหารการคลัง กรมบังคับคดี โดยให้ใช้ใบนําฝากเงิน Pay-In Slip ของกรมบังคับคดี โดยให้ระบุช่อง หมายเลข 2 เงินฝากคลัง เท่านั้น สําหรับค่าธรรมเนียมในอัตราร้อยละ 50 ที่เหลือให้นําส่งเป็นรายได้แผ่นดินตามเดิม 

          กรณี ที่หักร้อยละ 50 แล้วปรากฏว่ามียอดเงินไม่เท่ากันในจํานวนสตางค์ ให้นําจํานวนเงินที่สูงกว่านําส่งเป็นรายได้แผ่นดิน

          เมื่อสํานักงานบังคับคดีสาขา หักเงินร้อยละ 50 ไว้ ให้เป็นผู้นําส่งกรมบังคับคดี และรายงาน ให้สํานักงานบังคับคดีจังหวัดทราบ


ข้อ ๒ การนําส่งค่าธรรมเนียมให้ส่ง ทุกวันที่ 20 ของเดือน เว้นแต่ตรงกับวันหยุดราชการให้ส่งใน วันทําการสุดท้ายก่อนวันที่ 20


ข้อ ๓ เมื่อได้ดําเนินการตาม ข้อ 1. แล้ว ให้ส่งสําเนาเอกสารที่ได้รับจากธนาคาร ทั้ง 2 ส่วน พร้อม ระบุชื่อส่วนราชการที่นําส่ง ไปที่กองบริหารการคลัง ทาง e-mail : fiscalled.mail.go.th ภายในวันที่นําฝาก (โดยไม่ต้องจัดส่งเอกสารทางไปรษณีย์) เพื่อให้กองบริหารการคลังออกใบเสร็จรับเงิน และจัดส่งให้ กับผู้นําส่งเงิน


ข้อ ๔ กองบริหารการคลัง เปิดบัญชีเงินฝากคลัง ชื่อบัญชี “บัญชีเงินฝากค่าใช้จ่ายในการดําเนินงาน บังคับคดี” ให้กับส่วนภูมิภาคในระบบ GFMIS กับกรมบัญชีกลาง ตามหนังสือเวียนกรมบัญชีกลาง ที่ กค 0414/ว89 ลงวันที่ 22 กุมภาพันธ์ 2548


ข้อ ๕ เพื่อเป็นการรองรับการนําเงินตามข้อ 1. ไปใช้จ่ายเพื่อเสริมเงินงบประมาณรายจ่ายประจําปี ที่กรมบังคับคดีจะทําการโอนเงินให้กับสํานักงานบังคับคดีส่วนภูมิภาค ให้สํานักงานบังคับคดีจังหวัด ที่เป็นหน่วยเบิกจ่าย เปิดบัญชี กับธนาคารกรุงไทย จํากัด (มหาชน) ประเภทเงินฝากกระแสรายวัน ชื่อบัญชี “...ชื่อส่วนราชการ...เงินนอกงบประมาณ” ถ้าสํานักงานใดมีบัญชีนี้แล้ว ไม่จําเป็นต้องเปิดอีก สามารถใช้บัญชี เดียวกันได้และให้นําบัญชีดังกล่าวไปผูกกับระบบ GFMIS ของสํานักงานคลังจังหวัด

          ทั้งนี้ ตั้งแต่วันที่ 15 มีนาคม 2561 เป็นต้นไป


ผู้มีอํานาจลงนาม -                                                                                          สั่ง ณ วันที่ 22 มีนาคม พ.ศ. 2561

 

                                                                                         (ลงชื่อ) รื่นวดี สุวรรณมงคล

                                                                                         (นางสาวรื่นวดี สุวรรณมงคล)

                                                                                                  อธิบดีกรมบังคับคดี
คําสั่งกรมบังคับคดี

ที่ 185/2561

เรื่อง การวางเงินทดรองค่าใช้จ่ายขั้นบังคับคดีในการดําเนินคดีแบบกลุ่ม (class action)

-------------------

          เพื่อให้การปฏิบัติหน้าที่ของเจ้าพนักงานบังคับคดีเกี่ยวกับการบังคับคดีในการดําเนินคดี แบบกลุ่ม (class action) เป็นไปโดยเรียบร้อย เหมาะสม มีประสิทธิภาพ และเป็นแนวทางเดียวกัน ประกอบ กับมาตรา 222/39 ถึงมาตรา 222/42 แห่งประมวลกฎหมายวิธีพิจารณาความแพ่ง บัญญัติให้เจ้าพนักงาน บังคับคดีต้องรับคําขอรับชําระหนี้ของสมาชิกกลุ่ม สอบสวนคําขอรับชําระหนี้ พิจารณาและมีคําสั่ง และแจ้ง คําสั่งให้ผู้ขอรับชําระหนี้และผู้โต้แย้งคําขอรับชําระหนี้ทราบ ไม่ว่าในคดีนั้นจะมีการยึดทรัพย์หรืออายัดสิทธิ เรียกร้องของลูกหนี้ตามคําพิพากษาหรือไม่ก็ตาม ซึ่งการดําเนินการดังกล่าวมีค่าใช้จ่ายที่ต้องทดลองจ่ายสูงกว่า คดีแพ่งทั่วไป ดังนั้น เมื่อศาลมีหมายบังคับคดีในคดีที่มีการดําเนินคดีแบบกลุ่ม ให้เจ้าพนักงานบังคับคดี ออกหมายแจ้งโจทก์หรือทนายความฝ่ายโจทก์วางเงินทดรองค่าใช้จ่ายชั้นบังคับคดีครั้งแรกเป็นจํานวน 10,000.-บาท (หนึ่งหมื่นบาทถ้วน) และหากจํานวนเงินที่วางไว้นั้นจะไม่พอ ก็ให้แจ้งโจทก์หรือทนายความ ฝ่ายโจทก์วางเงินทดรองค่าใช้จ่ายขั้นบังคับคดีเพิ่มขึ้นอีกได้ตามที่เห็นสมควร

          ทั้งนี้ ให้ถือปฏิบัตินับแต่บัดนี้เป็นต้นไป


ผู้มีอํานาจลงนาม -                                                                                          สั่ง ณ วันที่ 16 มีนาคม พ.ศ. 2561

 

                                                                                         (ลงชื่อ) รื่นวดี สุวรรณมงคล

                                                                                         (นางสาวรื่นวดี สุวรรณมงคล)

                                                                                                 อธิบดีกรมบังคับคดี
คําสั่งกรมบังคับคดี

ที่ 118 /2561

เรื่อง การกําหนดเขตอํานาจศาลที่อยู่ในความรับผิดชอบของสํานักงานบังคับคดีแพ่งกรุงเทพมหานคร

---------------------------

          อนุสนธิคําสั่งกรมบังคับคดี ที่ 83/2561 ลงวันที่ 2 กุมภาพันธ์ 2561 กรมบังคับคดีกําหนด เขตอํานาจศาลที่อยู่ในความรับผิดชอบของสํานักงานบังคับคดีแพ่งกรุงเทพมหานคร นั้น

          เนื่องจากมีข้อความที่คลาดเคลื่อน และเพื่อให้การปฏิบัติภารกิจของสํานักงานบังคับคดีแพ่ง กรุงเทพมหานครเป็นไปในแนวทางเดียวกัน อาศัยอํานาจตามความในมาตรา 32 แห่งพระราชบัญญัติระเบียบ บริหารราชการแผ่นดิน พ.ศ. 2534 และที่แก้ไขเพิ่มเติม จึงให้ยกเลิกความในข้อ 1 ของคําสั่งกรมบังคับคดี ที่ 83/2561 เรื่อง การกําหนดเขตอํานาจศาลที่อยู่ในความรับผิดชอบของสํานักงานบังคับคดีแพ่งกรุงเทพมหานคร ลงวันที่ 2 กุมภาพันธ์ 2561 และให้ใช้ความต่อไปนี้แทน

          “ข้อ 1 ให้สํานักงานบังคับคดีแพ่งกรุงเทพมหานคร 4 รับผิดชอบดําเนินการบังคับคดีแพ่ง ตามหมายบังคับคดีหรือคําสั่งศาลของศาลแขวงดุสิต ตั้งแต่วันที่ 1 มีนาคม 2561 เป็นต้นไป


ผู้มีอํานาจลงนาม -                                                                                          สั่ง ณ วันที่ 15 กุมภาพันธ์ พ.ศ. 2561

 

                                                                                         (ลงชื่อ) รื่นวดี สุวรรณมงคล

                                                                                         (นางสาวรื่นวดี สุวรรณมงคล)

                                                                                                อธิบดีกรมบังคับคดี
คําสั่งกรมบังคับคดี

ที่ 83 /2561

เรื่อง การกําหนดเขตอํานาจศาลที่อยู่ในความรับผิดชอบของสํานักงานบังคับคดีแพ่งกรุงเทพมหานคร

-----------------------------

          ตามที่กรมบังคับคดีได้ขอปรับปรุงการกําหนดตําแหน่งประเภทผู้อํานวยการ ระดับต้น สํานักงานบังคับคดีแพ่งกรุงเทพมหานคร 1 - 6 เป็น ระดับสูง และตามที่คณะกรรมการกําหนดตําแหน่ง ระดับสูงของกระทรวงยุติธรรมได้พิจารณาให้กรมบังคับคดีทบทวนภารกิจตามเขตอํานาจศาลของสํานักงาน บังคับคดีแพ่งกรุงเทพมหานคร 1 - 6 เพื่อให้มีสัดส่วนของปริมาณงานที่เหมาะสมและสมดุลกัน นั้น

          เพื่อให้การปฏิบัติภารกิจของสํานักงานบังคับคดีแพ่งกรุงเทพมหานคร 1 - 6 เป็นไปอย่างมี ประสิทธิภาพ เป็นไปตามวัตถุประสงค์ของการปรับปรุงโครงสร้างหน่วยงานของกรมบังคับคดี และเพื่อมุ่งเน้น การให้บริการประชาชนในพื้นที่เป็นหลัก ทําให้ประชาชนเข้าถึงบริการของรัฐได้อย่างสะดวก รวดเร็ว และทั่วถึง อาศัยอํานาจตามความในมาตรา 32 แห่งพระราชบัญญัติระเบียบบริหารราชการแผ่นดิน พ.ศ. 2534 และที่ แก้ไขเพิ่มเติม จึงมีคําสั่งดังต่อไปนี้


ข้อ ๑ ให้สํานักงานบังคับคดีแพ่งกรุงเทพมหานคร 4 รับผิดชอบดําเนินการบังคับคดีแพ่ง ตามหมายบังคับคดีหรือคําสั่งศาลของศาลแขวงดุสิต เฉพาะหมายบังคับคดีหรือคําสั่งศาลที่เกิดขึ้นใหม่ ตั้งแต่วันที่ 1 มีนาคม 2561 เป็นต้นไป


ข้อ ๒ สํานวนการบังคับคดีตามหมายบังคับคดีหรือตามคําสั่งของศาลแขวงดุสิตที่อยู่ระหว่าง ดําเนินการของสํานักงานบังคับคดีแพ่งกรุงเทพมหานคร 1 ให้อยู่ในอํานาจของสํานักงานบังคับคดีแพ่ง กรุงเทพมหานคร 1 ต่อไป


ผู้มีอํานาจลงนาม - สั่ง ณ วันที่ 2 กุมภาพันธ์ พ.ศ. 2561

 

(ลงชื่อ)  รื่นวดี สุวรรณมงคล

(นางสาวรื่นวดี สุวรรณมงคล)

อธิบดีกรมบังคับคดี
คําสั่งกรมบังคับคดี

ที่ 70/2561

เรื่อง การปรับปรุงและกําหนดภารกิจงานของกองบังคับคดีล้มละลาย 6

--------------------------

          ตามที่กรมบังคับคดีได้มีคําสั่งที่ 788/2556 ลงวันที่ 21 พฤศจิกายน 2556 ตัดโอนงาน และอัตรากําลังไปอยู่ในความรับผิดชอบของกองบังคับคดีล้มละลาย 6 และตามคําสั่งกรมบังคับคดีที่ 623/2559 ลงวันที่ 4 ตุลาคม 2559 เรื่อง การปรับปรุงและกําหนดภารกิจงานของกองบังคับคดี ล้มละลาย 6 นั้น

          เพื่อให้การปฏิบัติราชการกรมบังคับคดีดําเนินการได้อย่างมีประสิทธิภาพ ถูกต้อง รวดเร็ว และเกิดประโยชน์แก่ทางราชการ และประชาชนผู้มาติดต่อราชการยิ่งขึ้น จึงให้ยกเลิกคําสั่งกรมบังคับคดี ที่ 623/2559 ลงวันที่ 4 ตุลาคม 2559 เรื่อง การปรับปรุงและกําหนดภารกิจงานของกองบังคับคดี ล้มละลาย 5 และกําหนดภารกิจความรับผิดชอบของกองบังคับคดีล้มละลาย 6 ใหม่ ดังนี้


ข้อ ๑ คดีล้มละลายที่ศาลมีคําสั่งพิทักษ์ทรัพย์เด็ดขาด ตั้งแต่วันที่ 4 ตุลาคม 2559 เป็นต้นไป ซึ่งลูกหนี้เป็นข้าราชการ ลูกจ้างประจํา ลูกจ้าง พนักงาน หรือเจ้าหน้าที่ในหน่วยงานรัฐวิสาหกิจ หรือ หน่วยงานภาคเอกชน ที่มีสิทธิได้รับเงินเดือน ค่าจ้างประจํา เบี้ยหวัด บําเหน็จ บํานาญ หรือเงินอื่นใดใน ทํานองเดียวกัน และได้มีหนังสือแจ้งอายัดเงินดังกล่าวไปยังต้นสังกัดหรือนายจ้าง โดยให้ถือการอายัดดังกล่าว เป็นหลักในการพิจารณา แต่หากเป็นคดีมีทรัพย์สิน ได้แก่ คดีมีทรัพย์สินต่างๆ คดีที่รวบรวมทรัพย์สินได้ ตั้งแต่ 10,000 บาทขึ้นไป คดีมีการยื่นคําขอประนอมหนี้ คดีมีการเพิกถอนการชําระหนี้ หรือคดีมีสาขาคดี ให้ส่งกองบังคับคดีล้มละลาย 1 - 5 ดําเนินการต่อไปตามเลขคดีที่แต่ละกองรับผิดชอบ


ข้อ ๒ สํานวนคดีในกรณีที่มีผู้ยื่นคําขอรับชําระหนี้ตามมาตรา 96 (2) หรือมาตรา 96 (3) ตาม คําสั่งกรมบังคับคดีที่ 501/2554 ลงวันที่ 21 กันยายน 2554 ที่ได้รับตั้งแต่วันที่ 4 ตุลาคม 2559 เป็นต้นไปให้ดําเนินการจนแล้วเสร็จ


ข้อ ๓ คดีล้มละลายสถาบันการเงิน 


ข้อ ๔ คดีล้มละลายบริษัทประกันภัย และประกันวินาศภัย


ข้อ ๕ คดีล้มละลายที่ลงนัดรอรับเงินส่วนได้ในคดีแพ่ง หรือเงินส่วนแบ่งจากคดีล้มละลายอื่น และไม่มีกิจการทรัพย์สินหรือสํานวนสาขาคดีอื่นต้องดําเนินการอีก


ข้อ ๖ คดีล้มละลายที่ได้รับมอบหมาย

          ทั้งนี้ ตั้งแต่วันที่ 1 กุมภาพันธ์ 2561 เป็นต้นไป


ผู้มีอํานาจลงนาม -                                                                                          สั่ง ณ วันที่ 29 มกราคม พ.ศ. 2561

 

                                                                                         (ลงชื่อ) รื่นวดี สุวรรณมงคล

                                                                                         (นางสาวรื่นวดี สุวรรณมงคล)

                                                                                                  อธิบดีกรมบังคับคดี